รบกวนสอบถามคุณครับ พอดีภรรยาหลังคลอดลูก ได้คุมกำเนิดโดยวิธีฉีด 3เดือน แต่พอฉีดได้ 4 เข็ม ประจำเดือนภรรยามา กระปริดกระปรอยในเข็มที่ 3 และ 4 จึงหยุดฉีดยาคุม โดยฉีดเข็มสุดท้ายวันที่ 20 ก.ย.62 และพอถึงกำหนดฉีดเข็มถัดไปวันที่ 13 ธ.ค.62 ได้เริ่มกินยาคุมแบบ 21 เม็ด แล้วกินยาคุมไปประมาณ 4-5 วันได้มีเพศสัมพันธ์แบบไม่ป้องกันโดยตลอดแล้วพอมาครบกำหนดยาคุมกำเนิด 21 เม็ดหมด ในวันที่ 3 ม.ค. 63 ประจำเดือนยังไม่มา และมีเพศสัมพันธ์ แบบไม่ป้องกันวันที่ 4และ5 ม.ค. 62 อยากสอบถามคุณว่า - ภรรยามีโอกาสตั้งครรภ์ในช่วงที่ไม่ป้องกันไหมครับ -โดยปกติแล้วหลังจากสลับฉีดมากินประจำเดือนจะมาง่ายไหมครับ -แล้วช่วงที่หมดยาคุม 21 เม็ดนี้เราต้องเว้น 7 วันไหมค่อยกินยา หรือซื้อกินต่อได้เลย -แล้วเพื่อความสบายใจสามารถซื้อ preg test ตรวจได้ช่วงไหนดีที่จะสบายใจไม่ได้ตั้งครรภ์
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นในกรณีนี้ควรจะกินติดต่อกันให้ครบ 7 วันก่อนค่อยมีเพศสัมพันธ์ แต่อย่างไรก็ตามถ้าได้เริ่มยาเลยทันทีที่ครบกำหนดฉีดยาคุม โอกาสตั้งครรภ์ก็มีน้อยค่ะการกินยาคุมจะทำให้ประจำเดือนมาสม่ำเสมอกว่าแบบฉีดค่ะ พอกินครบ 21 เม็ดควรจะเว้น 7 เม็ด เพื่อให้ประจำเดือนมาจะดีกว่า สามารถตรวจการตั้งครรภ์ได้ที่ประมาณ 10-14 วันเป็นต้นไปหลังมีการปฏิสนธิเพื่อยืนยันการตั้งครรภ์ค่ะ